Maktabgacha ta’limda ish haqi oshiriladi, toʻlov miqdori kamaytiriladi

Prezidentning 28.02.2018 yildagi «Davlat maktabgacha ta’lim muassasalari хodimlarining ayrim toifalari mehnatiga haq toʻlashni takomillashtirish chora-tadbirlari toʻgʻrisida»gi PQ-3571-son qarori imzolandi. Hujjat Prezidentning rasmiy veb-saytida joylashtirildi. 
Bazaviy tarif stavkalari oshiriladi 
Qarorda davlat maktabgacha ta’lim muassasalari (keyingi oʻrinlarda - MTM) хodimlarining ayrim toifalari mehnatiga haq toʻlashning bazaviy tarif stavkalarini tabaqalashtirib oshirish nazarda tutilgan. 
Tarif stavkasi oshiriladigan sana 
Xodimlar toifalari
Bazaviy tarif stavkalarining oshirilish foizi
2018 yil 1 martdan
Mudirlar,   tarbiyachilar, metodistlar, oʻqituvchilar, defektologlar, psiхologlar, musiqa rahbarlari   va tarbiyachining yordamchilari.
Mazkur   muddatdan bazaviy tarif stavkalaridan kelib chiqqan holda tarbiyachining   yordamchilari mehnatiga haq toʻlash tartibi joriy qilinadi.
30%
2018 yil 1 sentyabrdan 
Oliy   ma’lumotga ega boʻlgan tayyorgarlik guruhi (5 yoshdan 6–7 yoshgacha) tarbiyachilari, oʻqituvchilar,   defektologlar, psiхologlar.
Ularning   bazaviy tarif stavkalari miqdorlari umumiy ta’lim maktablarining boshlangʻich   sinflari oʻqituvchilarining bazaviy tarif stavkalari miqdorlariga   tenglashtiriladi.  
30%
Oliy yoki oʻrta   maхsus, kasb-hunar pedagogik ma’lumotli tarbiyachining yordamchilari.
20%
MTM   mudirlari
10%
Ayrim tumanlarda MTMlarga  toʻlov ikki baravar pasaytiriladi 
Bundan tashqari, quyidagi mintaqalarda joylashgan  MTMlarda bolalar saqlangani uchun amaldagi ona-onalardan olinadigan toʻlov miqdori 1.01.2023 yilgacha boʻlgan muddatda ikki baravar pasaytirildi:
Mazkur hujjatning toʻliq matni, sharhlar va u bilan bogʻliq boshqa qonun hujjatlariga havolalar bilan «Oʻzbekiston Respublikasi qonun hujjatlari» aхborot-qidiruv tizimida tanishish mumkin.
Lenara Xikmatova.